Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4457

b) helyesbítő intézkedések bevezetésére az előbbiek szerinti jelentésben szereplő egyedi repülőgép, vagy repülőgép típusba tartozó csoportra vonatkozóan, amennyiben eltérést tapasztalnak az RVSM szerinti légtérben való üzemeltetésre vonatkozó követelmények betartásában, ha az alkalmazásra került. 7.2.7 Mindegyik állam, amelyik felelős azon légterekért, ahol az RVSM alkalmazásra került, vagy a járatóknak RVSM jóváhagyást adott ki a saját államán belül, olyan intézkedéseket és eljárásokat vezet be, amelyek biztosítják a megfelelő lépések megtételét az RVSM légteret, RVSM jóváhagyás nélkül használó repülőgépek vagy járatók ellen. Megjegyzés: ezeket az intézkedéseket és eljárásokat mindkét olyan esetben alkalmazni szükséges, amikor a kérdéses repülőgép üzemeltetése jóváhagyás nélkül történik az állam légterében, vagy amikor az állam rendszeres felügyeleti felelősségébe tartozó járató a szükséges jóváhagyás nélkül üzemeltet egy másik állam légterében. 7.2.8 A repülőgépet szereljék fel olyan navigációs berendezéssel, amely biztosítja, hogy a repülés végrehajtásának bármely szakaszában bekövetkező, az egyik rendszert érintő meghibásodás esetében a repülőgépet a 7.2.1, valamint ahol ez alkalmazható, a 7.2.2, 7.2.3 és 7.2.4 pontok előírásainak megfelelően tovább lehessen irányítani (navigálni). Megjegyzés: A FL 290 felett 300 méter (1000 láb) függőleges elkülönítési minimum alkalmazására kijelölt légtérben szükséges légijármű berendezésekre vonatkozó útmutató a 300 méter (1000 láb) Függőleges Elkülönítési Minimum Bevezetése FL 290 és FL 410 Repülési Szintek Között (Doc 9574) kézikönyvben található. 7.2.9 A műszeres időjárási körülmények között végrehajtott leszállással tervezett repülések esetében a repülőgépet szereljék fel olyan rádió berendezéssel, amely alkalmas az irányvezetést biztosító rádiójelek vételére egy olyan pontig, ahonnan a leszállás látással végrehajtható. Ez a rádió berendezés képes legyen az irányvezetés biztosítására minden olyan tervezett leszállási, valamint bármely kijelölt kitérő repülőtéren, ahol műszeres időjárási körülmények között történő leszállás végrehajtását tervezik. 7.3 Felszerelés A berendezéseket úgy szereljék fel, hogy bármely egyedi egység meghibásodása – amely akár rádió távközlési összeköttetési, akár navigációs illetve mindkét célra szükséges – ne okozza a távközlési összeköttetési vagy navigációs célokból szükséges másik egység meghibásodását. 7.4 Elektronikus navigációs adat kezelés 7.4.1 Egy járató nem vehet használatba elektronikus navigációs adat terméket, amelyet levegőben és földön történő alkalmazásra hoztak létre, amíg a járató állama jóvá nem hagyta a járató azon eljárásait, melyekkel bizonyítani lehet, hogy az alkalmazott módszer és a leszállított termékek kielégítik az elfogadható teljességi előírásokat és azt, hogy a termékek összeegyeztethetőek annak a berendezésnek a tervezett feladataival amelyek használni fogják azokat. A járató állama legyen meggyőződve arról, hogy a járató folyamatosan figyeli úgy az eljárásokat, mint a termékeket. Megjegyzés: az adatokat szolgáltatók által követendő eljárásokra vonatkozó útmutatót az RTCA DO- 200A/EUROCAE ED-76 és az RTCA DO-201A/EUROCAE ED-77 tartalmazza. 7.4.2 A járató alkalmazzon olyan eljárásokat, amelyek biztosítják a naprakész és változatlan elektronikus navigációs adatok időben való elosztását és beillesztését az azokat igénylő légijárművek felé. 8-3 oldal

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes